钦定古今图书集成/理学汇编/文学典/第098卷 > 曹璘
## 钦定古今图书集成/理学汇编/文学典/第098卷 > 曹璘

按《湖广通志》：“璘字廷辉，襄阳人。博极群书，成化戊戌
进士，除行人，奉使滇南，还授御史。孝宗时，抗章劝讲
学行孝凡十事，悉嘉纳。又以灾异弹劾无所避。出按
两粤，远近肃清。时陈白沙讲学，特往访之，遂引病归。
大铁山中，三十年不入城市，屡起不就。所著有《襄阳
府志》《光化县志》《西泉存稿》。”